open-index/open-wikipedia-markdown huggingface dataset:
Τζέιν Γουάιατ

Η **Τζέιν Γουάιατ** (, 12 Αυγούστου 1910 -20 Οκτωβρίου 2006) ήταν Αμερικανίδα ηθοποιός. Οι πιο διάσημοι ρόλοι της ήταν στην ταινία *Χαμένος ορίζων* (1937), στη σειρά *Father Knows Best* και στα *Star Trek: The Original Series* και *Σταρ Τρεκ IV: Επιστροφή στο παρόν*.

Συμπρωταγωνίστησε με τον Ρόμπερτ Γιανγκ στο *Father Knows Best*, την κλασική τηλεοπτική σειρά.

Τιμήθηκε τρεις φορές με το Βραβείαο Έμμυ ως η κλασική Αμερικανίδα μητέρα στη διάσημη κωμική τηλεοπτική σειρά *Father Knows Best*. Ήταν δυναμικά οργανωμένη κατά της πολιτικής του γερουσιαστή Μακάρθι στη δεκαετία του 1950. Από το 1935 ως το 2000 ήταν παντρεμένη με τον επιχειρηματία Έντγκαρ Γουόρντ.

## Φιλμογραφία

## Παραπομπές


## Εξωτερικοί σύνδεσμοι
* 
* 

Κατηγορία:Αμερικανίδες ηθοποιοί θεάτρου
Κατηγορία:Αμερικανίδες ηθοποιοί κινηματογράφου
Κατηγορία:Αμερικανίδες ηθοποιοί τηλεόρασης
Κατηγορία:Βραβεία Έμμυ Ζώνης Υψηλής Τηλεθέασης (νικητές-Α' Γυναικείος Ρόλος)
Τρεμπιζόντα Βάλα

Η **Τρεμπιζόντα Βάλα** (*Trebisonda Ondina Valla*, 20 Μαΐου 1916 - 16 Οκτωβρίου 2006) ήταν Ιταλίδα ολυμπιονίκης του στίβου, η πρώτη γυναίκα Ιταλίδα ολυμπιονίκης. Γεννήθηκε στην Μπολόνια και ήταν γνωστή και ως *Ondina Valla* (δηλ. "Μικρό Κύμα"). Στην Ολυμπιάδα του Βερολίνου (1936), κέρδισε χρυσό μετάλλιο στα 80μ. εμπόδια. Είχε μπει στον τελικό με παγκόσμιο ρεκόρ. Συνέχισε να αγωνίζεται μέχρι τις αρχές της δεκαετίας του '40, οπότε και αποσύρθηκε.

## Παραπομπές



Κατηγορία:Ιταλοί Ολυμπιονίκες
Κατηγορία:Ιταλοί αθλητές του στίβου
Κατηγορία:Ιταλοί αθλητές του στίβου στους Θερινούς Ολυμπιακούς Αγώνες
Κατηγορία:Αθλητές του στίβου στους Θερινούς Ολυμπιακούς Αγώνες 1936
Κατηγορία:Κάτοχοι μεταλλίων του Ιταλικού Πρωταθλήματος Στίβου
Γεγονότα Νοεμβρίου 2006

20ός αιώνας | **[[21ος αιώνας]]** | 22ος αιώνας



Δεκαετία 2000 | **[[Δεκαετία 2010]]** | Δεκαετία 2020



2000 | 2001 | 2002 | 2003 | 2004 | 2005 | **[[2006]]** | 2007 | 2008 | 2009 | 2010



Ιανουάριος | Φεβρουάριος | Μάρτιος | Απρίλιος | Μάιος | Ιούνιος | Ιούλιος | Αύγουστος | Σεπτέμβριος | Οκτώβριος | Νοέμβριος | Δεκέμβριος
----

 

Κατηγορία:2006
Ε.Ε.Π.

Το **ΕΕΠ** μπορεί να αναφέρεται σε οποιοδήποτε από τα παρακάτω.

*Ενιαία Ευρωπαϊκή Πράξη
*Επιθεώρηση Εμπορικών Πλοίων
Λιμενική πολιτική

Με τον όρο **Λιμενική Πολιτική** (Port Policy) χαρακτηρίζεται γενικά η πολιτική που εφαρμόζει το κάθε Κράτος ειδικά προς τους εθνικούς λιμένες του καθώς και η όλη συμπεριφορά δημιουργίας ανάπτυξης λιμενικής υποδομής στην επικράτειά του.

Κύριο θέμα που δεσπόζει στο πλαίσιο της λιμενικής πολιτικής είναι αν το κράτος ακολουθεί την αρχή της άσκησης της διοίκησης και της εκμετάλλευσης των λιμένων από το ίδιο, μέσω κρατικών (δημοσίων) Υπηρεσιών ή μέσω Οργανισμών - ΝΠΔΔ (όπως στην Ελλάδα) ή να παραχωρεί το δικαίωμα διοίκησης και εκμετάλλευσης αυτών σε ιδιώτες επιχειρηματίες (όπως συμβαίνει σε ξένες χώρες) και σε μεγάλους λιμένες.

Στον ίδιο βέβαια όρο ανάγονται και προβλήματα ιδιαίτερα καθορισμού του είδους των λιμένων από τη χρήση αυτών, π.χ. εμπορικοί, επιβατηγοί, τουριστικοί, φορτωεκφόρτωσης επικινδύνων φορτίων και εκρηκτικών κλπ. καθώς και ο προσδιορισμός ανάγκης δημιουργίας νέων λιμένων ή της περαιτέρω ανάπτυξης των υφισταμένων.

## Δείτε επίσης
*Διοίκηση λιμένων - εκμετάλλευση

Κατηγορία:Ναυτιλιακή υποδομή
Διοίκηση και εκμετάλλευση των ελληνικών λιμένων

Η **διοίκηση και η εκμετάλλευση των ελληνικών εμπορικών εθνικών** λιμένων ασκείται από το ίδιο το Κράτος και συγκεκριμένα από το Υπουργείο Ναυτιλίας και Αιγαίου (ΥΝΑ).

Στον λιμένα Πειραιώς τις αρμοδιότητες αυτές ασκεί ο Οργανισμός Λιμένος Πειραιώς (ΟΛΠ), που λειτουργεί ως Νομικό Πρόσωπο Δημοσίου Δικαίου (ΝΠΔΔ) και που εποπτεύεται από το ΥΝΑ, ενώ στον λιμένα Θεσσαλονίκης ασκεί ο Οργανισμός Λιμένος Θεσσαλονίκης (ΟΛΘ), επίσης ΝΠΔΔ εποπτευόμενο από το ΥΝΑ. Σε όλους τους άλλους εθνικούς εμπορικούς λιμένες τις αρμοδιότητες αυτές ασκούν τα κατά τόπους Λιμενικά Ταμεία που λειτουργούν και αυτά ως ΝΠΔΔ, υπό την εποπτεία πάντα του ΥΝΑ, ενώ μερικά εξ αυτών έχουν περιέλθει σήμερα στη Τοπική αυτοδιοίκηση (Δήμους - Κοινότητες).

Τα εργασιακά θέματα στους ελληνικούς εθνικούς λιμένες ρυθμίζονται από ειδικές επιτροπές που φέρουν το όνομα Επιτροπή Ρύθμισης Φορτωεκφορτώσεων Λιμένος (ΕΡΦΛ) ακολουθούμενο με το όνομα του λιμένος, π.χ. «ΕΡΦΛ Κορίνθου», «ΕΡΦΛ Σύρου», κλπ.

Τέλος, η διοίκηση, λειτουργία και ανάπτυξη των ναυστάθμων ασκείται από το Γενικό Επιτελείο Ναυτικού μέσω του 2ου Κλάδου του, που είναι η Διοίκηση Διοικητικής Μέριμνας Ναυτικού (ΔΔΜΝ), στην αρμοδιότητα της οποίας υπάγονται οι εγκαταστάσεις και όλα τα μέσα, πλωτά και χερσαία, των Ναυστάθμων της Χώρας.

## Σημειώσεις

(*) Αναφέρονται εθνικοί λιμένες σε αντιδιαστολή ιδιωτικών λιμενικών εγκαταστάσεων όπως π.χ. εκείνων μεγάλης ξενοδοχειακής μονάδας της Χαλκιδικής.

## Δείτε επίσης

*Λιμένας
*Ναύσταθμος
*Λιμενική πολιτική
*Υπουργείο Ναυτιλίας και Αιγαίου

Κατηγορία:Ελληνικό Πολεμικό Ναυτικό
Κατηγορία:Λιμένες της Ελλάδας
Κατηγορία:Υπουργείο Ναυτιλίας (Ελλάδα)
Toyota Peugeot Citroën Automobile

Η **Toyota Peugeot Citroën Automobile** (TPCA - Αυτοκίνητα Τογιότα Πεζώ Σιτροέν) ήταν εταιρεία κατασκευής αυτοκινήτων με έδρα το Kolin (Κόλιν) της Τσεχίας. Ήταν μια κοινοπραξία μεταξύ της ιαπωνικής Toyota Motor Corporation και του τότε γαλλικού Ομίλου PSA (από το 1991 έως το 2016 ονομαζόταν «PSA Peugeot Citroën», ενώ τον Ιανουάριο του 2021 ενσωματώθηκε στον πολυεθνικό όμιλο Stellantis). Η TPCA κατασκεύαζε αυτοκίνητα πόλης της μικρής κατηγορίας A και αποκλειστικά για τις ευρωπαϊκές αγορές.

## Ιστορικό
Στις 20 Δεκεμβρίου 2001, η Toyota Motor Corporation και η τότε PSA Peugeot Citroën ανακοίνωσαν την έναρξη συνεργασίας τους για την από κοινού κατασκευή ενός εργοστασίου στην Τσεχία. Η συνεργασία μεταξύ των εταιρειών πυροδοτήθηκε καθώς η Peugeot έψαχνε ήδη για έναν φθηνό, αλλά μοντέρνο αντικαταστάτη για το γηρασμένο πλέον Peugeot 106, που ήδη βρισκόταν τότε στην αγορά για 10 χρόνια. Παράλληλα και η Toyota έψαχνε τρόπο να διεισδύσει στην κατηγορία των αυτοκινήτων πόλης, αφού ένα τέτοιο μοντέλο από πλευράς διαστάσεων και τιμής (μικρότερο από το Toyota Yaris της κατηγορίας B) έλειπε από τη παλέτα της. Έτσι, ήταν αναμενόμενη κίνηση η παραγωγή ενός αυτοκινήτου πόλης της κατηγορίας A που θα ήταν διαθέσιμο, με μικρές αλλαγές με τα εμπορικά σήματα και των τριών αυτοκινητοβιομηχανιών, Toyota, Peugeot και Citroën. 
300px|thumb|right|Η παρουσίαση του Citroën C1 πρώτης γενιάς στο Σαλόνι Αυτοκινήτου της Γενεύης τον Μάρτιο του 2005.

Τα τρία αυτά οχήματα εξελίχθηκαν από κοινού ως το «project B-Zero» και παρουσιάστηκαν σε παγκόσμια πρεμιέρα στο Σαλόνι Αυτοκινήτου της Γενεύης τον Μάρτιο του 2005, αν και η παραγωγή τους είχε ξεκινήσει ήδη από τον Φεβρουάριο. Η επίσημη έναρξη των πωλήσεων έγινε τον Ιούνιο του ίδιου έτους. Τον Μάρτιο του 2014 παρουσιάστηκαν οι διάδοχοι των αρχικών μοντέλων: το Peugeot 108 και η δεύτερη γενιά των Citroën C1 και Toyota Aygo.

Ωστόσο, τον Νοέμβριο του 2018 ανακοινώθηκε ότι το 2021 η Toyota θα εξαγοράσει εξ ολοκλήρου το εργοστάσιο και θα διατηρήσει μόνο το Aygo (που διαχρονικά έχει ξεπεράσει, με διαφορά, σε πωλήσεις τα C1 και 108), και αυτό πυροδότησε εξ αρχής έντονες φήμες ότι τα 108 και C1 θα διακοπούν τότε οριστικά, χωρίς να υπάρξει ποτέ μελλοντική γενιά τους. Τελικώς, τα δύο αυτά μοντέλα διακόπηκαν χωρίς διάδοχο, το 2021 και τον Ιανουάριο του 2022 αντίστοιχα, ενώ αντιθέτως η Toyota εξέλιξε έναν διάδοχο του Aygo, που εισήχθη στα τέλη του 2021, ως Toyota Aygo X, ένα μικρό crossover. Η εξαγορά του εργοστασίου έγινε την 1 Ιανουαρίου 2021 και πλέον η μονάδα παραγωγής ανήκει πλήρως στην Toyota Ευρώπης.

## Σημερινά μοντέλα

* Toyota Aygo X (2021 - σήμερα)
* Toyota Yaris (2021 - σήμερα)

## Πρώην μοντέλα

* Toyota Aygo, πρώτης και δεύτερης γενιάς.
* Peugeot 107 και Peugeot 108.
* Citroën C1, πρώτης και δεύτερης γενιάς.

## Δείτε επίσης
* Όμιλος PSA 
* Toyota
* Stellantis

## Παραπομπές


## Εξωτερικοί σύνδεσμοι

* Η επίσημη ιστοσελίδα της Toyota Peugeot Citroën Automobile
* Η επίσημη Ελληνική ιστοσελίδα του Citroën C1
* Η επίσημη Ελληνική ιστοσελίδα του Peugeot 108
* Η επίσημη Ελληνική ιστοσελίδα του Toyota Aygo 

Κατηγορία:Αυτοκινητοβιομηχανίες της Ιαπωνίας
Κατηγορία:Γαλλικές αυτοκινητοβιομηχανίες
Νίκαια

Με το όνομα **Νίκαια** μπορεί αναφέρονται:

## Πόλεις
* Νίκαια (Γαλλία), τουριστική πόλη και λιμάνι της νότιας Γαλλίας,.
* Ιζνίκ, σύγχρονη πόλη της Τουρκίας, η αρχαία και βυζαντινή **Νίκαια**
** Νίκαια Βιθυνίας, αρχαία και βυζαντινή πόλη, σήμερα **Ιζνίκ**
* Νίκαια Αττικής, δήμος της Αττικής και προάστιο του Πειραιά.
* Νίκαια Λάρισας, κωμόπολη του νομού Λάρισας
** Δήμος Νίκαιας Λάρισας, πρώην δήμος του νομού Λάρισας με έδρα τη Νίκαια Λάρισας
* Νίκαια Νιάλια, αρχαία πόλη.
* Νίκαια Ηπείρου, αρχαία πόλη της Χαονίας.
* Νίκαια (Παντζάμπ), αρχαία πόλη της Πενταποταμίας.

## Πρόσωπα
* Νίκαια (μυθολογία), μία από τις Ναϊάδες.
* Νίκαια η Κορίνθια, σύζυγος του Αλεξάνδρου της Κορίνθου και κατόπιν του Δημητρίου Β' Αιτωλικού.

Κατηγορία:Αποσαφηνίσεις ελληνικών τοπωνυμίων
Άγιο Ποτήριο

thumb|right|200px|Άγιο Ποτήριο
Το **Άγιο Ποτήριο** ή **Δισκοπότηρο** είναι κύπελλο συνήθως χρυσό ή ασημένιο με υψηλή βάση. 

Στη χριστιανική παράδοση κατά την τελετή της Προσκομιδής καθαγιάζεται μέσα σε αυτό Οίνος και Ύδωρ. Συμβολίζει το ποτήρι που χρησιμοποίησε ο Ιησούς στο Μυστικό Δείπνο. 

Ποτήριο
Κατηγορία:Θεία Ευχαριστία
Μάκτρα

Η **Μάκτρα** είναι ένα κόκκινο ή πορφυρό μαντήλι που κρατά ο ιερέας κατα την Θεία Μετάληψη στη βάση του Αγίου Ποτηρίου. Οι πιστοί σκουπίζουν με αυτό το στόμα τους μετά το τέλος της Θείας Μετάληψης. Ο πιστός θα πρέπει να την κρατά σωστά ώστε να εμποδιστεί η πτώση Μαργαριτών.

Κατηγορία:Λειτουργικά σκεύη
Κατηγορία:Θεία Ευχαριστία
Μεσόνιο

[μικρογραφία|500x500εσ|Σύνοψη των σωματιδίων και των δυνάμεων της [Σωματιδιακή φυσική|σωματιδιακής φυσικής]]
Τα **μεσόνια** είναι αδρόνια που αποτελούνται από ένα κουάρκ και ένα αντικουάρκ. Τα μεσόνια είχαν αρχικά προβλεφθεί θεωρητικά ως φορείς της δύναμης που κρατά τα νετρόνια και πρωτόνια μέσα στον πυρήνα. Το μιόνιο, όταν αρχικά ανακαλύφθηκε, θεωρήθηκε μεσόνιο, υπόθεση που καταρρίφθηκε αργότερα. Το πρώτο μεσόνιο που παρατηρήθηκε ήταν το πιόνιο (σπανιότερα π-μεσόνιο), στα 1947. Ο Χιντέκι Γιουκάβα είχε προβλέψει την ύπαρξη των μεσονίων θεωρητικά το 1935 και το 1949 τιμήθηκε με το Βραβείο Νόμπελ Φυσικής για την εργασία του αυτή.

Κατηγορία:Σωματιδιακή φυσική
Σπηλιά Χανίων

Η **Σπηλιά** είναι χωριό και έδρα ομώνυμης κοινότητος του δήμου Πλατανιά στην περιφερειακή ενότητα Χανίων της Κρήτης.

## Γενικά στοιχεία
Η Σπηλιά βρίσκεται στο βορειοδυτικό τμήμα του νησιού, στην αρχή της Χερσονήσου Ροδωπού (Σπάθα) σε υψόμετρο 70 μέτρα. Απέχει περίπου 12 χιλιόμετρα δυτικά από το Γεράνι (έδρα του δήμου), 27 χιλιόμετρα δυτικά από τα Χανιά και 16 χιλιόμετρα ανατολικά από την Κίσσαμο.

Η παράδοση αναφέρει ότι το χωριό πήρε το όνομά του από το Σπήλαιο του Αγίου Ιωάννου, που βρίσκεται στο ύψωμα της Μαραθοκεφάλας. Ο Ναός του Αγίου Ιωάννου Ερημίτη και ο Ναός των Αγίων Πάντων βρίσκονται μέσα στη σπηλιά. Τέσσερα χιλιόμετρα μακριά, στο χωριό Κάτω Επισκοπή, βρίσκεται ο ναός του Μιχαήλ Αρχαγγέλου Ροτόντα, που είναι ένα από τα σημαντικότερα παλαιοχριστιανικά μνημεία. Οι κάτοικοι στην πλειοψηφία τους ασχολούνται με την γεωργία και την καλλιέργεια ελαιόδεντρων.

Εκεί βρίσκεται και ο ιερός ναός της Παναγίας της Μυρτιδιώτισας, ο οποίος είναι στολισμένος με αξιόλογες αγιογραφίες. Σημαντική εορτή για την περιοχή είναι αυτή της Παναγίας της Μυρτιδιώτισας, που εορτάζεται στις 24 Σεπτεμβρίου.

## Διοικητικά στοιχεία
Αναφέρεται επίσημα, το 1925 να ορίζεται έδρα της ομώνυμης νεοϊδρυθείσας κοινότητας. Σύμφωνα με το πρόγραμμα «Καλλικράτης» και την τροποποίησή Κλεισθένης Ι, μαζί με το  Δαρμαροχώρι και τοην Μαραθοκεφάλα αποτελούν την κοινότητα Σπηλιάς, που υπάγεται στη Δημοτική Ενότητα Κολυμβαρίου του Δήμου Πλατανιά και σύμφωνα με την απογραφή 2021 απογράφησαν 283 κάτοικοι ενώ με αυτήν του 2011 ήταν 268.

*Δείτε: *'Κοινότητα Σπηλιάς**'

## Παραπομπές


Κατηγορία:Χωριά της περιφερειακής ενότητας Χανίων
Κατηγορία:Δήμος Πλατανιά
Κουάρκ

[μικρογραφία|Σύνοψη των σωματιδίων και των δυνάμεων της [Σωματιδιακή φυσική|σωματιδιακής φυσικής|δεξιά]]
Τα **κουάρκ** (*quarks*) θεωρούνται σήμερα βασικοί τύποι των στοιχειωδών σωματιδίων της ύλης από τα οποία αποτελούνται τα βαρυόνια *(baryons)* και τα μεσόνια *(mesons)*. Μαζί με τα γκλουόνια, θεωρούνται τα μόνα στοιχειώδη σωματίδια που μπορούν και αλληλεπιδρούν μέσω της ισχυρής πυρηνικής δύναμης.

## Ιστορία
Το 1964 ο Αμερικάνος φυσικός Μάρεϋ Γκελ-Μαν *(Murray Gell-Mann)* πρότεινε ότι τα πρωτόνια και τα νετρόνια, τα λεγόμενα νουκλεόνια, δεν αποτελούν τους στοιχειώδεις δομικούς λίθους της ύλης, αλλά συνίστανται από άλλα μικρότερα σωματίδια, τα οποία ονόμασε ***κουάρκ***. Η ονομασία αυτή προέρχεται από την πρόταση «Three quarks for Muster Mark», η οποία συναντάται στο μυθιστόρημα *[[Finnegans Wake]]* του Ιρλανδού συγγραφέα και ποιητή Τζέημς Τζόυς. Το 1969 ο Γκελ-Μαν απέσπασε το βραβείο Νόμπελ Φυσικής για τη συνεισφορά του και τις ανακαλύψεις σχετικά με την ταξινόμηση των στοιχειωδών σωματιδίων και τις αλληλεπιδράσεις τους.

Από τα τέλη της δεκαετίας του 1960 μέχρι και τις αρχές της δεκαετίας του 1980, σε πειράματα που πραγματοποιήθηκαν σε ειδικά εργαστήρια, επιταχυντές σωματιδίων, των ΗΠΑ (SLAC στην Καλιφόρνια και Φέρμιλαμπ στο Σικάγο) και της Ευρώπης (CERN στην Ελβετία και DESY στη Γερμανία), προέκυψαν έμμεσες ενδείξεις για την ύπαρξη των κουάρκ. Η πειραματική όμως επιβεβαίωση της ύλης κουάρκ, στην κατάσταση που προϋπήρξε στο Σύμπαν τα πρώτα εκατομμυριοστά του δευτερολέπτου μετά τη Μεγάλη έκρηξη, αναμένεται να προκύψει από πειράματα σύγκρουσης βαριών ιόντων που πραγματοποιούνται στο CERN και στο εργαστήριο BNL της Νέας Υόρκης των ΗΠΑ. 
Στα πειράματα αυτά πυρήνες με μεγάλο μαζικό αριθμό, π.χ. μολύβδου και χρυσού, επιταχύνονται και αποκτούν μεγάλες ταχύτητες. Στην περιοχή των συγκρούσεων των πυρήνων δημιουργούνται συνθήκες μεγάλης θερμοκρασίας και πυκνότητας ύλης (όπως στο αρχικό Σύμπαν). Αυτό έχει ως αποτέλεσμα τα κουάρκ που βρίσκονται παγιδευμένα στο εσωτερικό των νουκλεονίων να ελευθερώνονται και να σχηματίζουν «ατμούς» από ύλη κουάρκ σε μια διαδικασία «βρασμού» σε πολύ υψηλές θερμοκρασίες. Οι πρώτες πειραματικές ενδείξεις για την ύπαρξη αυτής της νέας κατάστασης της ύλης (ύλη κουάρκ) ανακοινώθηκαν από το εργαστήριο CERN στις αρχές του έτους 2000.

## Αντικουάρκ
Τo αντικουάρκ είναι στοιχειώδες σωμάτιο της αντιύλης. Είναι το αντισωμάτιο του κουάρκ. Κουάρκ και αντικουάρκ έχουν ίδια μάζα και χρόνο ζωής, αλλά αντίθετο φορτίο, χρώμα και βαρυονικό αριθμό

## Εξωτερικοί σύνδεσμοι

* 1969 Physics Nobel Prize lecture by Murray Gell-Mann
* 1976 Physics Nobel Prize lecture by Burton Richter
* 1976 Physics Nobel Prize lecture by Samuel C.C. Ting
* 2008 Physics Nobel Prize lecture by Makoto Kobayashi
* 2008 Physics Nobel Prize lecture by Toshihide Maskawa
* The Top Quark And The Higgs Particle by T.A. Heppenheimer&nbsp;– A description of CERN's experiment to count the families of quarks.

Κατηγορία:Στοιχειώδη σωμάτια
Κατηγορία:Σωματιδιακή φυσική
Γεώργιος Στρίγκος

Ο **Γεώργιος Στρίγκος** (12 Οκτωβρίου 1878 - 13 Ιανουαρίου 1956) ήταν έμπορος, τραπεζίτης, ναυλομεσίτης και πολιτικός.

## Βιογραφικά στοιχεία

Γεννήθηκε στο Κρανίδι Ερμιόνης και ήταν γιος του Κωνσταντίνου Στρίγκου, γιου του αγωνιστή του ΄21 Ιωάννη Στρίγκου, και της Μαρίας Ζερβού. Το 1888 η οικογένειά του εγκαταστάθηκε στον Πειραιά, όπου και μεγάλωσε. Αρχικώς προσλήφθηκε το 1896 στην Τράπεζα Αθηνών, απ' όπου παραιτήθηκε το 1902 επειδή δυσαρεστήθηκε που δεν έγινε υποδιευθυντής του υποκαταστήματος Πειραιώς.

Το πέρασμά του από την τράπεζα Αθηνών στάθηκε αρκετά σημαντικό για την περαιτέρω πορεία του καθώς απέκτησε χρήσιμες γνώσεις επί των οικονομικών. Μετά την παραίτησή του συνεργάστηκε με τον έμπορο Ιωάννη Φραγκιάδη ιδρύοντας την εταιρεία *Φραγκιάδης, Στρίγκος και Σία*, η οποία σύντομα κατέστη κερδοφόρα. Το 1913 αποχώρησε από την εταιρεία λόγω διαφορετικών απόψεων και δημιούργησε τη δική του επιχείρηση. Εν συνεχεία ίδρυσε, μαζί με μέλη της οικογένειας Εμπειρίκου, την τράπεζα Εμπειρίκου - Στρίγκου.

Ασχολήθηκε ενεργά με την πολιτική διατελώντας δημοτικός σύμβουλος Πειραιά. Στις εκλογές του 1926 εξελέγη βουλευτής Πειραιά, με το βενιζελικό κόμμα, ενώ στις γερουσιαστικές εκλογές του 1929 εξελέγη, για τριετή θητεία, γερουσιαστής από τον εκλογικό κατάλογο του Συλλόγου Εμπόρων. Στις γερουσιαστικές εκλογές του 1932 επανεξελέγη γερουσιαστής, θέση στην οποία παρέμεινε μέχρι το 1935.

Διετέλεσε ιδρυτικό μέλος και πρώτος πρόεδρος του Εμπορικού και Βιομηχανικού Επιμελητηρίου Πειραιώς, μέλος του δ.σ. της Εθνικής Τράπεζας της Ελλάδος καθώς και ιδρυτικό μέλος και μέλος του δ.σ. του Ναυτικού Μουσείου Πειραιά. Υπήρξε συλλέκτης σημαντικών έργων τέχνης. Η οικία του διατηρείται ακόμα και σήμερα, στο Πασαλιμάνι, και στεγάζει το ίδρυμα Λασκαρίδη.

Απεβίωσε στην Αθήνα και ενταφιάστηκε στον Πειραιά. Είχε αποκτήσει τρία παιδιά, τον Κωνσταντίνο πού πέθανε σε μικρή ηλικία, τον Δημήτριο και την Αγνή Στρίγκου, σύζυγο του Νικολάου Μπουροπούλου.

## Παραπομπές


Κατηγορία:Έλληνες τραπεζίτες
Κατηγορία:Έλληνες επιχειρηματίες
Κατηγορία:Βουλευτές Πειραιά
Κατηγορία:Έλληνες γερουσιαστές
Απολογητική στην αρχαία γραμματεία

Απολογητική ονομάζεται το τμήμα της Διαλεκτικής που έχει σκοπό την προάσπιση της αλήθειας. Από αυτή την άποψη μπορούν να θεωρηθούν απολογητικοί οι λόγοι μερικών αρχαίων συγγραφέων και φιλοσόφων, όπως τα απομνημονεύματα Σωκράτους και Ξενοφώντα και η Απολογία Σωκράτους του Πλάτωνα. Και τα δύο έχουν γραφτεί για να υπερασπίσουν τη μνήμη του δασκάλου από τις κατηγορίες της ασέβειας και της ανηθικότητας, για τις οποίες είχε καταδικαστεί.

Κατηγορία:Αρχαία ελληνική φιλοσοφία
Κατηγορία:Απολογητές
Απολογητική

Με τον όρο **απολογητική** μπορεί να εννοούνται:

*Απολογητική στην αρχαία γραμματεία
*Απολογητική (θεολογία)
Δερβένι

Η λέξη **Δερβένι** ή **Ντερβένι** (ουδετέρου γένους) προέρχεται από την τουρκική λέξη "ντερβέν", που και αυτή είναι παραφθορά της περσικής «ντερμπέντ». Στην ελληνική γλώσσα άρχισε να χρησμοποιείται την περίοδο της Τουρκοκρατίας και διατηρήθηκε μέχρι και μετά την Επανάσταση του 1821, ως γεωγραφικός προσδιορισμός στενής διάβασης διαμέσου ορεινών όγκων, καθώς και είσοδος ή έξοδος πύλης προς ευρύτερη περιοχή. Συνώνυμη ήταν επίσης και η λέξη «κλεισώρεια» ή (περισσότερο σε χρήση) «Κλεισούρα».

Ο όρος Δερβενάκι ή Ντερβενάκι προέρχεται επίσης από την τουρκική λέξη "Ντερβενάκ", που σημαίνει μικρό σε μήκος πέρασμα ή δίοδος. Στο πληθυντικό αριθμό "Δερβενάκια": εκτός του ότι μπορεί ν΄ αναφέρεται σε πολλά μικρά δερβένια, ειδικότερα για την Πελοπόννησο ο όρος αυτός αποδίδονταν στα τέσσερα ορεινά περάσματα από τη πεδιάδα του Άργους στη Κόρινθο τα οποία και έφεραν τις ακόλουθες ονομασίες:

*Το μπογάζι της Νεμέας
*Το Δερβενάκι του Τρητού
*Τα Στενά του Άη Σώστη και
*Το Δερβενάκι του Αγιονορίου ή Κλεισούρα Αϊνόρι.

Σ΄ αυτά τα 4 Δερβενάκια στις 26 με 28 Ιουλίου του 1822 έλαβε χώρα μία από τις δραματικότερες και ενδοξότερες μάχες της Ελληνικής επανάστασης του 1821, η Μάχη των Δερβενακίων.

* Το Δερβέν Φούρκα (σημερινό Καλαμάκι Φθιώτιδας) στην Όθρυ .Στα Στενά της Φούρκας έγινε μέγάλη μάχη τον Μάιο του 1897  κατά τον Ατυχή Πόλεμο

## Δείτε επίσης
*Δερβέναγας
*Δερβένι Αρκαδίας
*Δερβένι Αχαΐας
*Δερβένι Κορινθίας
*Δερβένι (Μέτσοβο)
*Δερβένι Θεσσαλονίκης
*Δρέβενο Αξιούπολης
*Καλαμάκι Φθιώτιδας-Δερβέν Φούρκα

## Πηγές
**Νεώτερον Εγκυκλοπαιδικόν Λεξικόν Ηλίου*, τ. 5ος, σ. 880.

Κατηγορία:Ορεινά περάσματα
Προχιλιασμός

Ο **προχιλιασμός** σύμφωνα με την χριστιανική εσχατολογία αφορά την δοξασία ότι η Δεύτερη έλευση του Ιησού Χριστού θα προηγηθεί της χιλιετούς Βασιλείας του. Κάποιοι από εκείνους που διακρατούν αυτή την άποψη θεωρούν ότι τα «χίλια έτη» που αναφέρονται στο 20ό κεφάλαιο της Αποκάλυψης θα είναι κατά γράμμα χίλια χρόνια ενώ άλλοι πιστεύουν ότι απλά περιγράφεται μια μακρά περίοδος χρόνου.

Διαφέρει από άλλες μορφές εσχατολογικής ερμηνείας, όπως είναι ο αχιλιασμός, ο μεταχιλιασμός και ο προτερισμός, που θεωρούν ότι η βασιλεία είναι συμβολική και όχι προσωρινή, ή ότι λαβαίνει χώρα στο ιστορικό παρόν πριν την έλευση του Χριστού. Ο προχιλιασμός στηρίζεται κυρίως στην κατά γράμμα ερμηνεία του βιβλίου της Αποκάλυψης (20:1-6) στην Καινή Διαθήκη, σύμφωνα με την οποία περιγράφεται η έλευση του Χριστού στη γη και η άμεση βασιλεία του κατά το τέλος της αποκαλυπτικής περιόδου της "μεγάλης θλίψης". Θεωρεί ότι αυτή η μελλοντική περίοδος αποτελεί τον καιρό κατά τον οποίο θα εκπληρωθούν οι προφητικές ελπίδες του λαού του Θεού, οι οποίες περιγράφονται στην Παλαιά Διαθήκη.

## Ιστορικό του προχιλιασμού
### Κατά την περίοδο των εκκλησιαστικών Πατέρων
Ο Ιουστίνος ο Μάρτυρας εξέφρασε την προσδοκία αποκατάστασης της μεσσιανικής βασιλείας του Θεού επί γης, με τις ευλογίες που είχαν προείπει οι προφήτες. Σχολιάζοντας τις προσδοκίες αυτές στο έργο του *Διάλογος προς Τρύφωνα* (κεφ. 80), παρατήρησε: «*Παραδέχτηκα σε εσένα προηγουμένως, ότι εγώ και πολλοί άλλοι έχουμε αυτή την άποψη, και ότι αυτό θα λάβει χώρα, όπως βέβαια γνωρίζεις· αλλά, από την άλλη, σου έδειξα ότι πολλοί που ανήκουν στην αγνή κι ευσεβή πίστη, και είναι αληθινοί Χριστιανοί, έχουν άλλη άποψη. [...] Αλλά εγώ και άλλοι Χριστιανοί με ορθή άποψη σε όλα τα θέματα, είμαστε βέβαιοι ότι θα υπάρξει ανάσταση των νεκρών, και στα χίλια χρόνια η Ιερουσαλήμ θα οικοδομηθεί, θα διακοσμηθεί και θα επεκταθεί, όπως ο Ιεζεκιήλ, ο Ησαΐας και οι άλλοι προφήτες ομολογούν*».

Σε γενικές γραμμές οι απόψεις του Ιουστίνου που διαφαίνονται στο έργο είχαν ως εξής: Οι χιλιαστικές δοξασίες υιοθετούνται από πολλούς Χριστιανούς, εκτός από κάποιους Χριστιανούς που τους αποκαλεί «*αιρετικούς*». Το επίκεντρο της βασιλείας θα είναι η ανοικοδομημένη και ανακαινισμένη Ιερουσαλήμ. Οι άνθρωποι θα ζουν για πολλά χρόνια και θα κάνουν παιδιά. Τα ζώα θα ζουν ειρηνικά τόσο μεταξύ τους όσο και με τους ανθρώπους. Η παραγωγικότητα της γης θα είναι αξιοθαύμαστη καθώς θα έχει την ευλογία του Θεού.

## Υποσημειώσεις


## Βλέπε επίσης
* Μιλλεναριανισμός
* Χιλιασμός

## Εξωτερικοί σύνδεσμοι
* Philippe Bobichon, Millénarisme et orthodoxie dans les écrits de Justin Martyr (Γαλλικά)
*Michael J. Vlach, Ph.D.: Τι είναι ο Προχιλιασμός; 

Κατηγορία:Θρησκειολογία
Σμέρνα Ηλείας

::Το άρθρο αναφέρεται στο χωριό Σμέρνα. Για το ψάρι με το ίδιο όνομα, δες Σμέρνα.

Η **Σμέρνα** είναι ορεινό χωριό της Ηλείας στην Περιφερειακή Ενότητα Ηλείας σε υψόμετρο 665 μέτρων.

## Γεωγραφικά - ιστορικά στοιχεία
Η Σμέρνα βρίσκεται σε απόσταση 14,5 χλμ. Β.-ΒΑ. της Ζαχάρως και 33 χλμ. ΝΑ. του Πύργου και είναι κτισμένη στις πλαγιές του όρους Λαπίθα. Βόρεια του χωριού στην κορυφογραμμή του βουνού και σε υψόμετρο 650 μέτρων είναι η Παναγία η Σμερνιώτισσα, ανάμεσα σε απόκρημνα βράχια και με θέα το Ιόνιο πέλαγο και τις πεδιάδες της Ηλείας. Λίγο ψηλότερα και σε υψόμετρο 730 μέτρα υπάρχουν υπολείμματα φράγκικου κάστρου το οποίο στη λίστα με τα φέουδα του 1377 αναφέρεται ως *Castello della Smirina*. Η Σμέρνα πυρπολήθηκε από τον Ιμπραήμ στις 7 Σεπτεμβρίου 1825 και ανακαταλήφθηκε από τον Δημήτριο Πλαπούτα με εντολή του Θεόδωρου Κολοκοτρώνη την 1η Οκτωβρίου του 1825.

Ως ξεχωριστός οικισμός αναφέρεται επίσημα, μετά την απελευθέρωση, το 1835 να προσαρτάται στον τότε δήμο Αρήνης. Το 1912 με το ΦΕΚ 262Α - 31/08/1912 ορίστηκε έδρα της ομώνυμης νεοϊδρυθείσας κοινότητας. Σύμφωνα με το Σχέδιο Καλλικράτης μαζί με τη Παναγιά αποτελούν την τοπική κοινότητα Σμέρνας που υπάγεται στη δημοτική ενότητα Ζαχάρως του Δήμου Ζαχάρως και σύμφωνα με την απογραφή 2011 ως κοινότητα έχει πληθυσμό 173  κατοίκους, ενώ ως οικισμός 155. Στην απογραφή του 2001 είχε 321 κατοίκους συνολικά.

## Εξωτερικοί σύνδεσμοι
* Παναγία της Σμέρνας στην Ηλεία - Video Drone από τον ιστότοπο https://web.codedfilm.com.ng/ 
* Κάστρο Σμέρνας από τον ιστότοπο Καστρολόγος

## Παραπομπές


Κατηγορία:Χωριά της περιφερειακής ενότητας Ηλείας
Κατηγορία:Δήμος Ζαχάρως
Λογγάκι Ηλείας

Το **Λογγάκι** είναι μικρός πεδινός οικισμός της δυτικής Πελοποννήσου στην Ηλεία.

## Γενικά στοιχεία
Το Λογγάκι βρίσκεται ανάμεσα στους οικισμούς Κάτω Ταξιάρχες και Θολό, πλησίον της παραλίας του Κυπαρισσαϊκού Κόλπου. Πλησίον του οικισμού στην τοποθεσία Παλιοκάραβο στις 12 Μαρτίου 1769 προσάραξε ρωσικό πλοίο όπου ξεφόρτωσε 3.000 όπλα, πυρομαχικά και γιαταγάνια προοριζόμενα για τους οπλαρχηγούς Γεώργιο Γρηγοριάδη και Αναστάση Χρήστου από τη Νέα Φιγαλεία που συμμετείχαν στην επανάσταση του Ορλώφ.

Στην απογραφή του 2001 όπου και αναγνωρίστηκε επίσημα οικισμός είχε 55 κατοίκους. Σύμφωνα με το Σχέδιο Καλλικράτης μαζί με τους Ταξιάρχες, το Θολό και τους Κάτω Ταξιάρχες αποτελούν την τοπική κοινότητα Ταξιαρχών που υπάγεται στη δημοτική ενότητα Ζαχάρως του Δήμου Ζαχάρως και σύμφωνα με την απογραφή 2011 έχει πληθυσμό 26 κατοίκους, σε αυτή του 2011 είχε 26 κατοίκους.

## Παραπομπές


Κατηγορία:Χωριά της περιφερειακής ενότητας Ηλείας
Κατηγορία:Δήμος Ζαχάρως
Μιλλεναριανισμός

*Αυτή η σελίδα αφορά το κοινωνιολογικό μιλλεναριανισμό. Πιθανόν να αναζητάτε το άρθρο σχετικά με τον [[Προχιλιασμός|χριστιανικό προχιλιασμό]].*

Ο όρος **μιλλεναριανισμός** (ή **μιλλεναρισμός**, από τους αγγλικούς όρους *millenarianism* και *millenarism*) περιγράφει την άποψη που διακρατεί μια θρησκευτική, κοινωνική ή πολιτική ομάδα ή κίνημα αναφορικά με την προσμονή μεγάλων μεταβολών στην κοινωνία μετά από τις οποίες όλα τα πράγματα θα αλλάξουν προς μια καλύτερη (ακόμη και χειρότερη ή αμφίβολη) κατεύθυνση. Ο χιλιασμός αποτελεί ειδική μορφή μιλλεναριανισμού η οποία στηρίζεται σε έναν χιλιετή κύκλο.

Τα μιλλεναριανιστικά κινήματα ισχυρίζονται κατά βάση ότι η παρούσα κοινωνία και οι ηγέτες της είναι διεφθαρμένοι, άδικοι ή γενικότερα κακοί. Πιστεύουν κατά συνέπεια ότι πρόκειται να καταστραφούν σύντομα από μια ισχυρή δύναμη. Η επιβλαβής φύση της παρούσας κατάστασης θεωρείται πάντα αδύνατον να βελτιωθεί χωρίς να υπάρξει η αναμενόμενη δραματική αλλαγή.

## Δείτε επίσης
* Χιλιασμός

## Εξωτερικοί σύνδεσμοι
* 
* 

Κατηγορία:Θρησκευτικές πίστεις, παραδόσεις και κινήματα
Λιμνόπλοιο

Ως **Λιμνόπλοιο** χαρακτηρίζεται κάθε πλοίο που κινείται μέσα σε πλεύσιμη λίμνη.

Συνήθως τα σκάφη αυτά φέρουν ένα κύριο κατάστρωμα και μικρή χαμηλή υπερκατασκευή προκειμένου να διατηρούν μικρό σχετικά βύθισμα. Τέτοια πλοία μπορεί να είναι μικρά πορθμεία τα λεγόμενα περάματα, επιβατηγά ή πλοία αναψυχής, μικρά αλιευτικά και βάρκες με χαρακτηριστική αβακωτή πλώρη.

Μεγάλα λιμνόπλοια παρατηρούνται στις λίμνες των ΗΠΑ και του Καναδά καθώς και στη Κασπία θάλασσα.

## Δείτε επίσης
*Λίμνη
*Λιμνοθάλασσα

Κατηγορία:Επιβατηγά πλοία
Μπάνκσταουν Σίτι ΦΚ

Η **Μπάνκστόουν Σίτυ Λάιονς** (Αγγλικά **Bankstown City Lions**) είναι ποδοσφαιρικός σύλλογος του Σίδνεϊ στην Αυστραλία. 

## Ιστορία
Ιδρύθηκε το 1975 από Μακεδόνες με το όνομα *Γιαγκούνα Μακεντόνιγια Σίντνευ*. Χρώματα έχει το κόκκινο και μαύρο. Συμμετέχει στο πρωτάθλημα της Ποδοσφαιρικής ομοσπονδίας Νέας Νότιας Ουαλίας. 
## Διακρίσεις
* Πρωτάθλημα 2005

Κατηγορία:Αθλητικοί σύλλογοι Αυστραλίας
Κατηγορία:Ιδρύσεις αθλητικών συλλόγων το 1975
Κατηγορία:Ποδοσφαιρικές ομάδες Αυστραλίας
Λιμένας προσέγγισης

**Λιμένας προσέγγισης** (port of call), πλοίου, χαρακτηρίζεται εκείνος ο λιμένας που ορίζεται από ναυλοσύμφωνο ή περιλαμβάνεται σε καθορισμένο δρομολόγιο πλοίου τακτικών γραμμών, φορτηγού ή επιβατηγού ή κρουαζιεροπλοίου για εκτέλεση εμπορικών πράξεων. Με τον ίδιο όρο χαρακτηρίζεται και η ελεύθερη επιλογή λιμένος εκ του Πλοιάρχου σε έκτκτες περιπτώσεις κινδύνου ή ανάγκης.

Επίσης λιμένας προσέγγισης χαρακτηρίζεται σε ειδικές και έκτακτες περιπτώσεις ο λιμένας που ορίζεται μετά από εντολή του θαλάμου επιχειρήσεων (ΥΕΝ) ή Κυβερνήτου περιπολικού σκάφους ή Κυβερνήτου Πολεμικού Πλοίου να κατευθυνθεί ένα πλοίο π.χ. για έκτακτη επιθεώρηση ή καταγγελία δολιοφθοράς ή έλεγχο παράβασης νομοθεσίας. Αν στη συνέχεια απαγορευθεί ο απόπλους τότε αυτός ο λιμένας προσέγγισης χαρακτηρίζεται λιμένας κατάπλου του πλοίου.

Κατηγορία:Ναυτιλιακή υποδομή
Κατηγορία:Ναυλοσύμφωνα
Κατηγορία:Ναυτική ορολογία
Ενιαίο Κέντρο Συντονισμού Έρευνας και Διάσωσης

Το **Ενιαίο Κέντρο Συντονισμού Έρευνας και Διάσωσης (ΕΚΣΕΔ)** δημιουργήθηκε μετά το ναυάγιο του πορθμείου Ηράκλειον το 1966, όταν συγκροτήθηκε Υπηρεσία έρευνας - διάσωσης στη θάλασσα. Τελικά, τον Σεπτέμβριο του 1968 τέθηκε σε επίσημη λειτουργία (με νόμο) ως **Θάλαμος Επιχειρήσεων [[ΥΕΝ]]**, με κύριο σκοπό την αντιμετώπιση εκτάκτων περιστατικών ασφαλείας της ναυσιπλοΐας και τη διάσωση κινδυνευόντων στη θάλασσα. Το ΕΚΣΕΔ εδρεύει εντός του κεντρικού κτιρίου του υπουργείου Ναυτιλίας και Νησιωτικής Πολιτικής, στην Ακτή Βασιλειάδη στη Δραπετσώνα.

Το Κέντρο, που άρχισε και συνεχίζει να λειτουργεί επί 24ώρου βάσεως, στελεχώνεται από αξιωματικούς του Λιμενικού Σώματος − Ελληνικής Ακτοφυλακής, κατά μεν τις εργάσιμες ώρες   με προσωπικό του Τμήματος Ασφαλείας της Ναυσιπλοΐας της Διεύθυνσης Ελέγχου Ναυσιπλοΐας (σημερινής Διεύθυνσης Ασφαλείας της Ναυσιπλοΐας), ενώ τις μη εργάσιμες ώρες από άλλους αξιωματικούς που έχουν ειδική κατάρτιση και γνώσεις.

Κατά τη μέχρι τώρα λειτουργία του έχει επιληφθεί του συντονισμού των ενεργειών σωρείας περιστατικών διάσωσης προσώπων και πλοίων, όχι μόνο στον ελλαδικό χώρο, αλλά και σε άλλες ευρύτερες περιοχές με αναγνωρισμένη μεγάλη επιτυχία.

Με το νόμο 1844/1989, ο οποίος κύρωσε τη Διεθνή Σύμβαση για την έρευνα και τη διάσωση, αρμόδιες Αρχές για την εφαρμογή του νόμου αυτού και της σύμβασης είναι οι Υπηρεσίες του Υπουργείου Εμπορικής Ναυτιλίας. Ειδικότερα μάλιστα προβλέπεται ότι η ναυτική και η αεροπορική έρευνα και διάσωση παρέχονται αντίστοιχα από το Αρχηγείο του Λιμενικού Σώματος και την Πολεμική Αεροπορία, με τη συνδρομή και τη συνεργασία των εμπλεκόμενων φορέων που συντονίζονται από ενιαίο Κέντρο, το Κέντρο Συντονισμού Έρευνας και Διάσωσης (ΚΣΕΔ) του Υπουργείου Εμπορικής Ναυτιλίας, του οποίου επόπτης ορίζεται ανώτατος ή ανώτερος αξιωματικός του Λιμενικού Σώματος.

Κατηγορία:Ασφάλεια ναυσιπλοΐας
Κατηγορία:Λιμενικό Σώμα
Καταμαράν

thumb|right|200px|Ελληνικά επιβατηγά "Καταμαράν" στον Πειραιά

Το **καταμαράν** (αγγλ.: *catamaran*) αποτελεί σήμερα σύγχρονο τύπο πλοίου επιβατηγού ή επιβατηγού - οχηματαγωγού. Στη πραγματικότητα πρόκειται για πλοίο που φέρεται ως υπερκατασκευή πάνω σε δύο όμοια σκάφη που φαίνεται με αυτή να ενώνονται, εξ αυτού ονομάζονται και "διπλοκάρινα" (με δύο καρίνες).

Τα πλοία καταμαράν έχουν μεγάλο πλάτος σε σχέση με το μήκος των κλασικών πλοίων και εξ' αυτού μεγαλύτερη ευστάθεια καθώς επίσης και μεγαλύτερη ταχύτητα (συγκριτικά με το πλάτος) παρουσιάζοντας έτσι μικρότερες αντιστάσεις. Σχεδόν όλα τα μεγάλα ταχύπλοα πλοία (εκτός των υδροπτερύγων και των αερόστρωμνων) ακολουθούν αυτό το ναυπηγικό τύπο. Είναι κατά πολύ πιο σταθερά από ένα κανονικό πλοίο ή ιστιοφόρο.

## Εξωτερικοί σύνδεσμοι
* 
* 

Κατηγορία:Επιβατηγά πλοία
Πρώιμες εκδόσεις "Σπουδαστών της Γραφής"

Περιλαμβάνει εκδόσεις που διακινήθηκαν από τους "Σπουδαστές της Γραφής" πριν το 1881 οπότε ιδρύθηκε η Εταιρία Σκοπιά . Πολλές από τις εκδόσεις αυτές δεν κυκλοφορούν πια, ενώ άλλες ανατυπώθηκαν και κάποιες μπορούν να βρεθούν σε ηλεκτρονική μορφή στο Ίντερνετ.

## Γενικός κατάλογος παλαιών εκδόσεων

### Πρώιμες εκδόσεις (διάφορα)

** 1842**

Στοιχεία από τη Γραφή και την Ιστορία για τη Δευτέρα Παρουσία του Χριστού - αγγλικός τίτλος Evidence From Scripture and History of the Second Coming of Christ, About the Year 1843 του Γουίλιαμ Μίλερ William Miller.

** 1855 **

Six Sermons - Έξι κηρύγματα του Τζωρτζ Στορρς 

Treatises of George Storrs  (1855-1879)

** 1856 **

The Last Times and the Great Consummation by Rev. Joseph Seiss 

** 1861 **

Treatises of George Stetson  (1861-1875)

** 1864 **

Our Inheritance in the Great Pyramid (Η κληρονομιά μας στη Μεγάλη Πυραμίδα) του Charles Piazzi Smyth

** 1870 **

Present Truth, Or Meat in Due Season  by Jonas Wendell

** 1871 **

Evidences for the Coming of the Lord in 1873: Or The Midnight Cry  by Nelson H. Barbour

Treatises of N.H. Barbour  (1871-1877)

The Study of the Bible by Henry Dunn

Destiny of the Human Race—A Scriptural Inquiry by Henry Dunn (1872?)

** 1874 **

The Midnight Cry and Herald of the Morning  (1874-1876)--magazine edited by N.H. Barbour

A Vindication of the Government of God Over the Children of Men by George Storrs

** 1876 **

Early Writings of Charles Taze Russell  from *The Bible Examiner* and *The Herald of the Morning* (1876-1879)

** 1877 **

The Great Pyramid: A Miracle in Stone by Rev. Joseph Seiss

**1877**

The Three Worlds and the Harvest of This World Οι τρεις κόσμοι και ο θερισμός αυτού του κόσμου  των Νέλσον Μπάρμπουρ και Τσαρλς Τέηζ Ρώσσελ

** 1880 **

Day Dawn, or the Gospel in Type and Prophecy  by J.H. Paton

## Παραπομπές


## Δείτε επίσης
* Κίνημα Σπουδαστών της Γραφής
* Διεθνής Σύλλογος Σπουδαστών της Γραφής

Κατηγορία:Χιλιασμός
Τομ Χάρελ

Ο **Τομ Χάρελ** (αγγλ.:*Tom Harrell*, 16 Ιουνίου 1946) είναι διακεκριμένος Αμερικανός τζαζ τρομπετίστας και συνθέτης. 
## Βιογραφία
 
Γεννήθηκε στο Ιλινόι στις 16 Ιουνίου 1946 και σε νεαρή ηλικία μετακόμισε με την οικογένεια του στην Καλιφόρνια όπου και πέρασε τα πρώτα 20 χρόνια της ζωής του. Στην οικογένειά του δεν υπήρχαν μουσικοί αλλά ο πατέρας του αγαπούσε τη τζαζ και εισήγαγε τον γιο του στην τέχνη του Ντιούκ Έλλινγκτον και του Λούις Άρμστρονγκ. Το σόλο του Clark Terry στο *Perdido*, το παίξιμο του Ray Nance, του Howard McGhee και του Andy Kirk μάγεψαν τον νεαρό Χάρελ, ο οποίος έπιασε την τρομπέτα σε ηλικία 9 ετών και με δάσκαλο τον Νεοζηλανδό Tony Baker ξεκίνησε το ταξίδι του στην μουσική. Η πρώτη σοβαρή επαγγελματική δουλειά του ήρθε την περίοδο 1969-71 με τη συμμετοχή του στην ορχήστρα του Stan Kenton και του Woody Herman. Αργότερα συνεργάστηκε επίσης με τον τραγουδιστή Jon Hendricks. To 1973, στην δεύτερη επίσκεψη του στην Νέα Υόρκη, συνεργάστηκε με τον Horace Silver, με τον οποίο και δούλεψε τα επόμενα 4 χρόνια. Την ίδια εποχή  άρχισε να γράφει τις δικές του συνθέσεις ενώ κατά τη διετή  συνεργασία του  με τον Sam Jones, του δόθηκε η δυνατότητα να ενορχηστρώσει για μεγάλη μπάντα. 

Στην συνέχεια περιόδεψε με τον Lionel Hampton και συνεργάστηκε με την μπάντα του Mel Lewis. Ηχογράφησε επίσης ως *sideman* με τον Μπιλ Έβανς, τον George Russell, τον Ντίζι Γκιλέσπι, τον Bob Brookmeyer και συμμετείχε στην Liberation Orchestra του Τσάρλι Χέιντεν. Το 1983 ξεκίνησε η μακρόχρονη συνεργασία του με τον Phill Woods ηχογραφώντας με το κουιντέτο τους μερικά εξαιρετικά άλμπουμς. Από το 1982 άρχισε να δουλεύει με τα δικά του σχήματα και το 1985 ηχογράφησε για την Criss Cross την πρώτη αξιόλογη δουλειά του ως leader, το άλμπουμ *Moon Alley* με τον Kenny Barron και τον νεαρό Kenny Garrett.

Ο Τομ Χάρελ πάσχει από παρανοική σχιζοφρένεια, η οποία τον αποτράβηξε για μεγάλα διαστήματα από το προσκήνιο. Πάνω στην σκηνή στέκεται πάντα μακριά από το μικρόφωνο, σκυφτός, κρατώντας χαμηλά την τρομπέτα του και όταν πρόκειται να παίξει, πλησιάζει το μικρόφωνο και πάντα με το κεφάλι χαμηλά παίζει το σόλο του  ώσπου να  επιστρέψει στην ίδια ασάλευτη στάση. Με τη βοήθεια φαρμακευτικής αγωγής και πολύ θέληση κατάφερε να σταθεί στο μουσικό προσκήνιο και να αναδειχθεί σε έναν από τους καλύτερους τζαζ τρομπετίστες των τελευταίων δεκαετιών. Μετά την Criss Cross ηχογράφησε μία σειρά εξαιρετικών άλμπουμ για την Contemporary και την Chesky ενώ στην δεκαετία του '90 μεταπήδησε στην RCA.

## Επιλεγμένη δισκογραφία
*1985 - Moon Alley (Criss Cross) 
*1987 - Visions (Contemporary) 
*1988 - Stories (Contemporary) 
*1990 - Form (Contemporary) 
*1991 - Passages (Chesky) 
*1992 - Sail Away (Contemporary) 
*1993 - Upswing (Chesky) 
*1996 - Labyrinth (RCA) 
*1997 - Art Of Rhythm (RCA) 
*1999 - Time's Mirror (RCA) 
*2001 - Paradise (RCA) 
*2002 - Live at the Village Vanguard (Bluebird)

Χαρελ Τομ
Χαρελ
Δημήτριος Ορεινός

Ο **Δημήτριος Ορεινός** ήταν Έλληνας πολιτικός, δήμαρχος Αιγίου και βουλευτής Αιγιαλείας.

## Βιογραφία
Ήταν γιος του πρόκριτου Κωνσταντίνου Ιωάννου του Χιλίαρχου

Αν και δεν είχε προσφέρει σημαντικές υπηρεσίες κατά τη διάρκεια της Επαναστάσεως, παρ'όλα αυτά κατόρθωσε να εκλεγεί δύο φορές δήμαρχος Αιγίου (1841-1845 και 1849-1853). Επίσης χρημάτισε επί σειρά ετών βουλευτής Αιγιαλείας (1844-1858). Απεβίωσε εν ενεργεία βουλευτής το Νοέμβριο του 1858.

## Παραπομπές


## Πηγές
* Χρήστος Λυριντζής, *Το τέλος των "τζακιών". Κοινωνία και πολιτική στην Αχαΐα του 19ου αιώνα*, Εκδόσεις Θεμέλιο, Αθήνα 1991, ISBN 960-310-154-0

Κατηγορία:Δήμαρχοι Αιγίου
Κατηγορία:Βουλευτές Αιγιαλείας
Γεώργιος Μελετόπουλος

Ο **Γεώργιος Μελετόπουλος** ήταν Έλληνας πολιτικός και δήμαρχος Αιγίου.
## Βιογραφία
Γιος του Αγγελή Μελετόπουλου. Σπούδασε στην Ακαδημία του Γκίλφορδ στην Κέρκυρα και ολοκλήρωσε τις σπουδές του στο Παρίσι. Διορίστηκε από την Βασιλιά δήμαρχος Αιγίου (1845-1849). Επίσης διετέλεσε γενικός πρόξενος της Ελλάδος στη Χίο. Πέθανε άτεκνος.

Κατηγορία:Δήμαρχοι Αιγίου
Κατηγορία:Έλληνες διπλωμάτες
Θεωρία-Μ

Υπάρχουν πλέον πειστικές ενδείξεις ότι η θεωρία υπερχορδών αποτελεί μέρος μίας πληρέστερης θεωρίας, η οποία αποκαλείται συνήθως *Θεωρία-Μ*. Σημαντικό μέρος της γνώσης μας για τη θεωρία-Μ προέρχεται από το όριο χαμηλής ενέργειας, το οποίο περιγράφεται από την ενδεκαδιάστατη υπερβαρύτητα. Η Θεωρία-Μ παρέχει ένα ενοποιητικό πλαίσιο μέσω του οποίου οι θεωρίες υπερχορδών μπορούν να κατανοηθούν ως διαφορετικά ασυμπτωτικά όρια ενός μοναδικού παραμετρικού χώρου.
Η θεωρία-Μ μιλάει για δέκα εις την πεντακοσιοστή σύμπαντα (ο αριθμός 10 με εκθέτη τον αριθμό 500), καθένα με τους δικούς του φυσικούς νόμους. 
## Παραπομπές


Κατηγορία:Θεωρία χορδών
Ινοκέντιος Ρωμανιώλης

Ο **Ινοκέντιος Ρωμανιώλης** ήταν Δήμαρχος Αιγίου από το 1854 έως το 1866.
## Βιογραφία
Γεννήθηκε το 1805 στην Ανκόνα της Ιταλίας από Ιταλούς γονείς. Συμμετείχε στην μυστική οργάνωση των Καρμπονάρων αλλά κυνηγήθηκε από τους Αυστριακούς. Τελικά κατέφυγε στο Αίγιο, λόγω της φιλίας του με τον Αναστάσιο Λόντο, το 1831. Εκεί άσκησε το ιατρικό επάγγελμα με μεγάλη επιτυχία. Το 1854 εκλέχτηκε δήμαρχος Αιγίου και παρέμεινε μέχρι το 1866, έτος θανάτου του. Στα τελευταία χρόνια της ζωής του έπαθε υποχονδρία, με αποτέλεσμα να τον αναπληρώνει ο γραμματέας του Διομήδης Πολυχρονιάδης. Απέκτησε ένα γιο, τον Παναγιώτη Ρωμανιώλη.

Ρ
Δήμος Κουρητών

thumb|250px|Ο Φουρφουράς

Ο **Δήμος Κουρητών** ήταν δήμος του νομού Ρεθύμνου που συστάθηκε με το πρόγραμμα Καποδίστριας από τη συνένωση παλαιότερων κοινοτήτων της περιοχής, που αποτέλεσαν στη συνέχεια τα δημοτικά διαμερίσματα του δήμου. Λειτούργησε την περίοδο 1999 -2010 οπότε και καταργήθηκε με την εφαρμογή του προγράμματος Καλλικράτης και εντάχθηκε στον νέο δήμο Αμαρίου. Βρισκόταν στα νότια και ανατολικά του νομού Ρεθύμνης και είχε σαν έδρα το χωριό Φουρφουράς. Πρόκειται για ημιορεινό δήμο, ο οποίος, σύμφωνα με την απογραφή του 2001, είχε συνολικά 2.703 κατοίκους και έκταση 125.738 στρέμματα.

Ο δήμος περιλάμβανε 12 δημοτικά διαμερίσματα:

: ** Δ.δ. Φουρφουρά ** -- ο Φουρφουράς
: ** Δ.δ. Αγίας Παρασκευής ** -- η Αγία Παρασκευή
: ** Δ.δ. Αγίου Ιωάννου Αμαρίου ** -- ο Άγιος Ιωάννης
: ** [[Δημοτικό διαμέρισμα Αποδούλου Ρεθύμνου|Δ.δ. Αποδούλου]] **
::* το Αποδούλου
::* οι Μάνδρες
::* ο Ρίζικας
::* η Σάτα
: ** Δ.δ. Βιζαρίου ** -- το Βιζάριον
: ** Δ.δ. Κουρουτών ** -- οι Κουρούτες
: ** Δ.δ. Λαμπιωτών ** -- οι Λαμπιώται
: ** [[Δημοτικό διαμέρισμα Λοχριάς Ρεθύμνου|Δ.δ. Λοχριάς]] **
::* η Λοχριά
::* ο Άρδακτος
: ** [[Δημοτικό διαμέρισμα Νιθαύρεως Ρεθύμνου|Δ.δ. Νιθαύρεως]] **
::* η Νίθαυρις
::* το Βαθιακό
: ** Δ.δ. Πετροχωρίου ** -- το Πετροχώρι
: ** Δ.δ. Πλατανίων ** -- τα Πλατάνια
: ** Δ.δ. Πλατάνου ** -- ο Πλάτανος

## Εξωτερικοί σύνδεσμοι
*Στοιχεία για τον δήμο Κουρητών από το Υπουργείο Εσωτερικών, Δημόσιας Διοίκησης και Αποκέντρωσης 

Κατηγορία:Δήμοι της περιφερειακής ενότητας Ρεθύμνης
Δήμος Φοίνικα

Ο **Δήμος Φοίνικα** ήταν δήμος του νομού Ρεθύμνου που συστάθηκε με το πρόγραμμα Καποδίστριας από τη συνένωση παλαιότερων κοινοτήτων της περιοχής, που αποτέλεσαν στη συνέχεια τα δημοτικά διαμερίσματα του δήμου. Λειτούργησε την περίοδο 1999 -2010 οπότε και καταργήθηκε με την εφαρμογή του προγράμματος Καλλικράτης και εντάχθηκε στον νέο δήμο Αγίου Βασιλείου. Βρισκόταν στα νότια και δυτικά του νομού Ρεθύμνης και είχε σαν έδρα τον Πλακιά. Πρόκειται για παραθαλάσσιο και ημιορεινό δήμο, ο οποίος βρεχόταν από το Λιβυκό πέλαγος ενώ το βορειοανατολικό τμήμα του βρισκόταν στους πρόποδες του Ψηλορείτη. Σύμφωνα με την απογραφή του 2001 ο δήμος είχε συνολικά 3.946 κατοίκους και έκταση 138.335 στρέμματα.

Ο δήμος περιλάμβανε 10 δημοτικά διαμερίσματα:

: ** [[Δημοτικό διαμέρισμα Σελλίων Ρεθύμνου|Δ.δ. Σελλίων]] **
::* ο Πλακιάς
::* τα Σελλία
::* η Σούδα
: ** Δ.δ. Αγίου Βασιλείου ** -- ο Άγιος Βασίλειος
: ** [[Δημοτικό διαμέρισμα Αγίου Ιωάννου Αγίου Βασιλείου Ρεθύμνου|Δ.δ. Αγίου Ιωάννου Αγίου Βασιλείου]] **
::* ο Άγιος Ιωάννης
::* η Καλή Συκέα
::* η Κάνεβος
: ** [[Δημοτικό διαμέρισμα Αγκουσελιανών Ρεθύμνου|Δ.δ. Αγκουσελιανών]] **
::* τα Αγκουσελιανά
::* τα Παλαιόλουτρα
: ** [[Δημοτικό διαμέρισμα Ασωμάτου Ρεθύμνου|Δ.δ. Ασωμάτου]] **
::* ο Ασώματος
::* η Κάτω Μονή Πρέβελη
::* η Πίσω Μονή Πρέβελη
: ** [[Δημοτικό διαμέρισμα Κοξαρές Ρεθύμνου|Δ.δ. Κοξαρές]] **
::* η Κοξαρέ
::* οι Ατσιπάδες
::* η Κατσογρίδα
::* η Παλέ
: ** [[Δημοτικό διαμέρισμα Λευκογείων Ρεθύμνου|Δ.δ. Λευκογείων]] **
::* τα Λευκόγεια
::* το Αμμούδι
::* το Γιαννιού
::* το Δαμνόνι
::* τα Σχοινάρια
: ** [[Δημοτικό διαμέρισμα Μαριού Ρεθύμνου|Δ.δ. Μαριού]] **
::* το Μαριού
::* η Παλαιά Ταβέρνα
: ** [[Δημοτικό διαμέρισμα Μύρθιου Ρεθύμνου|Δ.δ. Μύρθιου]] **
::* η Μύρθιος
::* η Καλυψώ
::* ο Κάμπος
::* τα Κόκκινα Χωράφια
::* ο Μυρθιανός Πλακιάς
::* ο Φοίνιξ
: ** [[Δημοτικό διαμέρισμα Ροδακίνου Ρεθύμνου|Δ.δ. Ροδακίνου]] **
::* το Άνω Ροδάκινο
::* το Κάτω Ροδάκινο
::* ο Κόρακας
::* η Πολύριζος

## Εξωτερικοί σύνδεσμοι
*Στοιχεία για τον δήμο Φοίνικα από το Υπουργείο Εσωτερικών, Δημόσιας Διοίκησης και Αποκέντρωσης 

Κατηγορία:Δήμοι της περιφερειακής ενότητας Ρεθύμνης
Δήμος Κουλούκωνα

Ο **Δήμος Κουλούκωνα** ήταν δήμος του νομού Ρεθύμνου που συστάθηκε με το πρόγραμμα «Καποδίστριας» από τη συνένωση παλαιότερων κοινοτήτων της περιοχής, που αποτέλεσαν στη συνέχεια τα δημοτικά διαμερίσματα του δήμου. Λειτούργησε την περίοδο 1999-2010, οπότε και καταργήθηκε με την εφαρμογή του προγράμματος «Καλλικράτης» και εντάχθηκε στον νέο Δήμο Μυλοποτάμου. Βρισκόταν στα ανατολικά του νομού και είχε ως έδρα του το Γαράζο. Επρόκειτο για ημιορειμό δήμο ο οποίος, σύμφωνα με την απογραφή του 2001, είχε συνολικά 6.676 κατοίκους και έκταση 137.787 στρέμματα.

Ο δήμος περιλάμβανε 17 δημοτικά διαμερίσματα:

: ** Δημοτικό διαμέρισμα Γαράζου **
::* το Γαράζο
::* τα Μουρτζανά
::* η Ομάλα
::* το Φαράτσι
: ** Δημοτικό διαμέρισμα Αγιάς ** – η Αγιά
: ** Δημοτικό διαμέρισμα Αγίου Ιωάννου Μυλοποτάμου ** – ο Άγιος Ιωάννης
: ** Δημοτικό διαμέρισμα Αΐμονα ** – ο Αΐμονας
: ** Δημοτικό διαμέρισμα Αλοΐδων **
::* οι Αλόιδες
::* το Χάνι Αλοΐδων
: ** Δημοτικό διαμέρισμα Απλαδιανών **
::* τα Απλαδιανά
::* ο Κάμπος Απλαδιανών
: ** Δημοτικό διαμέρισμα Βενίου **
::* το Βενί
::* τα Κατεριανά
: ** Δημοτικό διαμέρισμα Δαμαβόλου **
::* ο Δαμαβόλος
::* οι Αβδανίται
: ** Δημοτικό διαμέρισμα Δοξαρού **
::* το Δοξαρό
::* ο Κάμπος Δοξαρού
::* ο Μακρυγιάννης
::* το Μακρυγιάννιον
::* τα Χελιανά
: ** Δημοτικό διαμέρισμα Επισκοπής **
::* η Επισκοπή
::* οι Δαφνέδες
::* το Κεφάλι
: ** Δημοτικό διαμέρισμα Θεοδώρας ** – η Θεοδώρα
: ** Δημοτικό διαμέρισμα Καλύβου ** – η Κάλυβος
: ** [[Δημοτικό διαμέρισμα Κρυονερίου Ρεθύμνου|Δ.δ. Κρυονερίου]] **
::* το Κρυονέρι
::* τα Αγρίδια
::* τα Τσαχιανά
: ** Δημοτικό διαμέρισμα Λιβαδίων **
::* τα Λιβάδια
::* η Κράνα
::* τα Μαρινιανά
: ** Δημοτικό διαμέρισμα Χώνου **
::* η Δροσιά
::* ο Χώνος

## Εξωτερικοί σύνδεσμοι

*Στοιχεία για τον Δήμο Κουλούκωνα από το Υπουργείο Εσωτερικών, Δημόσιας Διοίκησης και Αποκέντρωσης

Κατηγορία:Δήμοι της περιφερειακής ενότητας Ρεθύμνης
Διομήδης Πολυχρονιάδης

Ο **Διομήδης Πολυχρονιάδης** (1833 - 1893) ήταν Έλληνας πολιτικός και δήμαρχος Αιγίου την περίοδο 1866-1874.

## Βιογραφικά στοιχεία
Γεννήθηκε στο Αίγιο το 1833. 
Ήταν γιος του Πολυχρόνη Αθανασίου και της Παρασκευής Σαρδελιάνου. Τα πρώτα χρόνια άσκησε το επάγγελμα του δασκάλου ενώ αργότερα προσελήφθη ως γραμματέας του Δήμου. Το 1866 εκλέχτηκε για πρώτη φορά δήμαρχος και επανεκλέχθηκε το 1870. Κατά τη διάρκεια της θητείας του κατασκεύασε το υδραγωγείο της πόλεως και την κρήνη στην πλατεία των Υψηλών Αλωνίων. Το 1872 τοποθέτησε 25 φανούς στα κεντρικότερα σημεία της πόλης.

Είχε τιμηθεί με τον χρυσό σταυρό του Σωτήρος από τον Χαρίλαο Τρικούπη. Απεβίωσε στο Αίγιο το 1893.
## Πηγές
* συνοπτικό βιογραφικό σημείωμα από το Ινστιτούτο Νεοελληνικών Ερευνών
## Εξωτερικοί σύνδεσμοι
*  Βιογραφικό και επικήδειος.

Κατηγορία:Δήμαρχοι Αιγίου
Κατηγορία:Χρυσός Σταυρός του Τάγματος του Σωτήρος
Κατάλογος Ελληνικών αθλητικών συλλόγων Η.Π.Α.

Η Λίστα περιλαμβάνει όλα τα Ελληνικά σωματεία σε όλα τα αθλήματα που ιδρύθηκαν στις Η.Π.Α. ,Σωματεία που έχουν διαλυθεί ή συνεχίζουν να υπάρχουν.

## Νέα Υόρκη
*Ελληνο Αμερικάνικη Αθλητική Ένωση Νέας Υόρκης
*Ελληνο-Αμερικανικός Άτλας Νέας Υόρκης
*Παγκύπριος
*Α.Ο. Κρήτη
*Απόλλων
*Γκρήκς
*Α.Χ.Ε.Π.Α.
*Νέα Σαλαμίνα Νέας Υόρκης
*Χελλένικ
*Ερμής
*Νέα Ελλάς
*Λόνγκ Άιλαντ Στάρς
*Ελευθερία
*Γιουνάϊτεντ Νέας Υόρκης
*Όμηρος

## Νιού Τζέρσευ
*Ολυμπιακός Νιού Τζέρσευ

## Βοστόνη-Μασσαχουσέτη
*Χελλένικ
*Χελλένικ Γιουνάϊτεντ
*Ολυμπιακός Βοστόνης
*Ελλάς Γιουνάϊτεντ
*Άρτεμις Βοστόνης
*Μπόστον Γιουνάιτεντ
*Γκρήκ Σπότσμαν
*Ριεσίνα
*Άκτον Φόξμπορο
*Γουέσλευ Μάστερς

## Σαν Φρανσίσκο

*Ελληνοαμερικανικός
*Ελλάς

## Ουάσινγκτον
*Aegean Hawks F.C
*Παγκύπριος Ουάσινγκτον
*Αθλέτικ Κλάμπ Ελλάς Ουάσινγκτον

## Ουισκόνσιν
*Άρης Ο-Κλερ Ουισκόνσιν
## Σικάγο
*Ολυμπιακός Σικάγου
*Ελληνική Αθλητική Ένωση Σικάγου

## Χιούστον
*Ελλάς
Ανδρέας Μιχαλόπουλος (Δήμαρχος Αιγίου)

Ο **Ανδρέας Μιχαλόπουλος** ήταν Έλληνας πολιτικός, δήμαρχος Αιγίου (1874-1877) και βουλευτής Αιγιαλείας.
## Βιογραφία
Γεννήθηκε στο Αίγιο και καταγόταν από πλούσια αρχοντική οικογένεια. Φοίτησε στο δημοτικό σχολείο Αιγίου ενώ είχε διδαχτεί την γαλλική & ιταλική γλώσσα. Συμμετείχε στον Κριμαϊκό πόλεμο με δικό του στρατιωτικό σώμα. Το 1857 ήταν αστυνόμος Αιγίου και από τη θέση αυτή αναμείχθηκε στην έξωση του Όθωνα. Για τον λόγο αυτό εξελέγη πληρεξούσιος στην Εθνική συνέλευση του 1862. Το 1865 εξέδωσε την πρώτη εβδομαδιαία εφημερίδα της πόλη του Αιγίου. Είχε εκλεγεί βουλευτής πολλές φορές (1864-1871,1872). Το 1874 εκλέχτηκε δήμαρχος Αιγίου. Απεβίωσε το 1884. Επίσης είχε εκδώσει ένα βιβλίο με τίτλο «Δοκίμιον αναθεωρήσεως του κοινωνικού οργανισμού».

Κατηγορία:Δήμαρχοι Αιγίου
Κατηγορία:Βουλευτές Αιγιαλείας
Σωτήριος Μεσσηνέζης

Ο **Σωτήριος Μεσσηνέζης** ήταν δήμαρχος Αιγίου (1879-1881).
## Βιογραφία
Γεννήθηκε στο Αίγιο και ήταν γιος του Λέοντος Μεσσηνέζη. Σε γενικές γραμμές η δημαρχιακή του θητεία ήταν επιτυχημένη, αφού αρνήθηκε πεισματικά να χρησιμοποιήσει την θέση του για ρουσφετολογικούς λόγους. Τελικά το 1881 παραιτήθηκε, ύστερα από σφοδρή επίθεση που δέχτηκε από τους δημοτικούς του συμβούλους και ιδιαίτερα από τον δικηγόρο Μιχάλη Κανελλόπουλο, του οποίου ο Μεσσηνέζης αρνιόταν να ικανοποιήσει ρουσφετολογικές επιδιώξεις. 

Απεβίωσε το ίδιο έτος.

Μ
Σωτηριος